BBL ตั้งสำรองพุ่ง! ฉุดกำไรไตรมาส 2/63 วูบหนัก 67% มาที่ 3.09 พันลบ.
BBL ตั้งสำรองพุ่ง! ฉุดกำไรไตรมาส 2/63 วูบหนัก 67% มาที่ 3.09 พันลบ.
BBL ตั้งสำรองพุ่ง! ฉุดกำไรไตรมาส 2/63 วูบหนัก 67% มาที่ 3.09 พันลบ.
21 ก.ค. 2563

ธนาคารกรุงเทพ จำกัด (มหาชน) หรือ BBL รายงานผลการดำเนินงานประจำไตรมาส 2/63 สิ้นสุด วันที่ 30 มิ.ย.2563 ดังนี้

โดยผลการดำเนินงานลดลง สาเหตุหลักจากการเพิ่มขึ้นของผลขาดทุนด้านเครดิตที่คาดว่าจะเกิดขึ้น 8,151 ล้านบาท เพื่อเสริมสร้างระดับ สำรองของธนาคารให้แข็งแรงมากยิ่งขึ้นท่ามกลางความไม่แน่นอนทางเศรษฐกิจทั่วโลก จากภาวะอัตราดอกเบี้ยที่อยู่ในระดับต่ำสุดเป็นประวัติการณ์ และธนาคารมีการปรับอัตราดอกเบี้ยเงินให้สินเชื่อในไตรมาสนี้รวม 2 ครั้ง ลดลง 62.5-75.0 bps ส่งผลให้รายได้ดอกเบี้ยสุทธิลดลง 1,710 ล้านบาท
ด้านรายได้ที่มิใช่ดอกเบี้ยเพิ่มขึ้น 7,601 ล้านบาท สาเหตุหลักจากการเพิ่มขึ้นของ กำไรสุทธิจากเครื่องมือทางการเงินที่วัดด้วยมูลค่ายุติธรรมผ่านกำไรหรือขาดทุน (FVTPL) จากสภาวะตลาดเงินและตลาดทุนที่ ปรับตัวดีขึ้นจากไตรมาสก่อน และค่าใช้จ่ายจากการดำเนินงานเพิ่มขึ้น 3,649 ล้านบาท
ส่วนงวด 6 เดือนแรกปี 2563 กำไรสุทธิส่วนที่เป็นของธนาคารมีจำนวน 10,765 ล้านบาท ลดลง 7,610 ล้านบาท จากงวดแรกของปีก่อน สาเหตุหลักจากผลขาดทุนด้านเครดิตที่คาดว่าจะเกิดขึ้นเพิ่มขึ้น 7,698 ล้านบาท ซึ่งเป็นผลจากการพิจารณาคาดการณ์ปัจจัยทาง เศรษฐกิจในอนาคตที่สะท้อนผลกระทบจากโควิด-19 เพื่อให้เงินสำรองของธนาคารสามารถรองรับความเสี่ยงที่เพิ่มขึ้นได้อย่างมี ประสิทธิภาพ